Leonas Strazdauskas

Leonas Strazdauskas (g. 1963 m. vasario 21 d. Radviliškyje) – inžinierius, Lietuvos ir Šiaulių miesto savivaldybės politinis bei visuomenės veikėjas.

Biografija 
1990 m. baigė Kauno Politechnikos instituto Mašinų gamybos technologijos, metalo pjovimo staklių ir įrankių fakultetą ir įgijo inžinieriaus – mechaniko specialybę.

1981–1983 m Šiaulių trikotažo fabriko „Verpstas“ šaltkalvis – remontininkas, 1983–1985 m. tarnavo TSRS kariuomenėje, 1985–1988 m. Šiaulių odos ir avalynės gamybinio susivienijimo „Elnias“ šaltkalvis – remontininkas, 1988–1989 m. gamybinio susivienijimo „Elnias“ komjaunimo komiteto sekretorius, 1989–1992 m. Projektavimo ir statybos susivienijimo „Šiauliai“ inžinierius – mechanikas, 1992–1995 m. individualios įmonės savininkas, 1995–2002 m. UAB „Heltis“ direktorius, 2002–2003 m. Šiaulių miesto savivaldybės mero patarėjas. 2003–2005 m. Šiaulių apskrities viršininko pavaduotojas. Nuo 2006 m. VSDF valdybos „Sodra“ Šiaulių skyriaus direktorius. 2006 m. Šiaulių universiteto Viešojo sektoriaus valdymo dėstytojas.

Nuo 2001 m. Naujosios sąjungos (socialliberalų) Šiaulių skyriaus valdybos narys, 2007–2011 m. Šiaulių miesto savivaldybės tarybos narys.

Žmona Lolita (g. 1967 m.), vaikai Akvilė ir Gediminas.

Šiaulių politikai
Lietuvos inžinieriai